CELEX: 32021R2248
Language: hu
Date: 2021-12-16 00:00:00
Title: A Bizottság (EU) 2021/2248 végrehajtási rendelete (2021. december 16.) a nemzeti vámrendszerek és a piacfelügyeleti információs és kommunikációs rendszer közötti elektronikus interfész részleteinek, valamint az interfészen keresztül továbbítandó adatoknak a meghatározásáról (EGT-vonatkozású szöveg)

2021.12.17.   
               
               
                  HU
               
               
                  Az Európai Unió Hivatalos Lapja
               
               
                  L 453/38
               
            
         A BIZOTTSÁG (EU) 2021/2248 VÉGREHAJTÁSI RENDELETE
         (2021. december 16.)
         a nemzeti vámrendszerek és a piacfelügyeleti információs és kommunikációs rendszer közötti elektronikus interfész részleteinek, valamint az interfészen keresztül továbbítandó adatoknak a meghatározásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a piacfelügyeletről és a termékek megfelelőségéről, valamint a 2004/42/EK irányelv, továbbá a 765/2008/EK és a 305/2011/EU rendelet módosításáról szóló, 2019. június 20-i (EU) 2019/1020 európai parlamenti és tanácsi rendeletre (1) és különösen annak 34. cikke (8) bekezdésére,
         mivel:
         
                     (1)
                  
                  
                     Az (EU) 2019/1020 rendelet 34. cikkének (7) bekezdése előírja, hogy a Bizottságnak elektronikus interfészt (a továbbiakban: interfész) kell kifejlesztenie a nemzeti vámrendszerek és az említett rendelet 34. cikkének (1) bekezdésében említett információs és kommunikációs rendszer közötti adattovábbítás lehetővé tétele érdekében. Ez az információs és kommunikációs rendszer piacfelügyeleti információs és kommunikációs rendszer néven ismert (a továbbiakban: ICSMS). Az interfész célja, hogy megkönnyítse a vámhatóságok és a piacfelügyeleti hatóságok közötti, az Unióba belépő termékek ellenőrzésével kapcsolatos kommunikációt az (EU) 2019/1020 rendelet 25–28. cikkével összhangban. Használata a szóban forgó rendelet 26. cikkének (4) bekezdése értelmében önkéntes marad.
                  
               
                     (2)
                  
                  
                     Az elektronikus rendszerek előkészítésének és a következetes információcserének a megkönnyítése érdekében meg kell határozni az interfészen keresztül továbbítandó szabványos adatkészleteket az előírt formában és módon. Ezeknek az adatkészleteknek tükrözniük kell az (EU) 2019/1020 rendeletben az uniós piacra belépő termékek ellenőrzése tekintetében meghatározott követelményeket. Ugyanakkor elég rugalmasnak kell lenniük ahhoz, hogy lehetővé tegyék a tagállamok számára, hogy minden releváns ügyet kezeljenek az adott ügynek megfelelő adatok vagy adatmezők felhasználásával.
                  
               
                     (3)
                  
                  
                     A vámhatóságok adminisztratív terheinek csökkentése érdekében a nemzeti vámrendszerekből az ICSMS-be továbbított adatoknak lehetőség szerint könnyen elérhetőeknek kell lenniük ezekből a rendszerekből. Mindazonáltal egy termék megfelelőségének piacfelügyeleti hatóságok általi ellenőrzése további adatelemek bevitelét teszi szükségessé a nemzeti vámrendszerekben.
                  
               
                     (4)
                  
                  
                     Amennyiben a tagállamok igénybe veszik az interfészt, egyedi eljárási követelményeknek kell vonatkozniuk rájuk az elektronikus rendszerek hatékony működésének biztosítása érdekében.
                  
               
                     (5)
                  
                  
                     Amennyiben ennek a rendeletnek az alkalmazása személyes adatok kezelését is magában foglalja, azt a személyes adatok védelmére vonatkozó uniós jogszabályoknak, különösen az (EU) 2016/679 (2) és az (EU) 2018/1725 (3) európai parlamenti és tanácsi rendeletnek megfelelően kell végrehajtani. E rendeletben bizonyos előírásokat kell meghatározni a személyes adatok feldolgozására vonatkozóan. Ezeknek az előírásoknak a jövőben összhangban kell lenniük az uniós egyablakos vámügyintézési környezetben meghatározott előírásokkal, amely környezetre vonatkozóan a Bizottság 2020. október 28-án terjesztett elő javaslatot (4). E rendeletnek a személyes adatok védelmére vonatkozó rendelkezéseit ezért felül lehet vizsgálni az uniós egyablakos vámügyintézési környezetet szabályozó jövőbeli jogszabályi keret fényében.
                  
               
                     (6)
                  
                  
                     Az interfész segítségével továbbított adatokat bizalmasan kell kezelni, és azok a továbbításukhoz szükséges időtartamnál tovább nem maradhatnak az interfészen.
                  
               
                     (7)
                  
                  
                     Az (EU) 2019/1020 rendelet 34. cikkének (7) bekezdésével összhangban az interfésznek az e rendelet elfogadásától számított négy éven belül rendelkezésre kell állnia. Az elektronikus rendszerek létrehozása összetett technikai feladat, amely azt igényli, hogy a tagállamok és a Bizottság pénzügyi és időbeli beruházásokat eszközöljenek. Az interfész fejlesztési folyamata várhatóan négy évet vesz igénybe. Ezért e rendelet alkalmazásának kezdőnapját ki kell tolni mindaddig, amíg az interfész rendelkezésre nem áll.
                  
               
                     (8)
                  
                  
                     Az (EU) 2018/1725 rendelet 42. cikkének (1) bekezdésével összhangban konzultációra került sor az európai adatvédelmi biztossal, aki 2021. október 22-én véleményt nyilvánított.
                  
               
                     (9)
                  
                  
                     Az e rendeletben előírt intézkedések összhangban vannak az (EU) 2019/1020 rendelet 43. cikkével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            Fogalommeghatározások
            E rendelet alkalmazásában:
            
                        a)
                     
                     
                        „piacfelügyeleti információs és kommunikációs rendszer” vagy „ICSMS”: az (EU) 2019/1020 rendelet 34. cikkének (1) bekezdésében előírt piacfelügyeleti információs és kommunikációs rendszer;
                     
                  
                        b)
                     
                     
                        „interfész”: a Bizottság által az (EU) 2019/1020 rendelet 34. cikkének (7) bekezdése alapján kifejlesztendő elektronikus interfész.
                     
                  
         
            2. cikk
            A továbbítandó adatok
            
               (1)   A piacfelügyeleti hatóságoknak az (EU) 2019/1020 rendelet 26. cikkének (2) bekezdése szerinti, valamely termék szabad forgalomba bocsátására vonatkozó felfüggesztésről való értesítése céljából a továbbítandó adatoknak tartalmazniuk kell a következőket:
               
                           a)
                        
                        
                           az e rendelet I. mellékletének 1. szakaszában felsorolt, a nemzeti vámrendszerekből származó releváns adatok, beleértve a vám-árunyilatkozatból származó adatokat is;
                        
                     
                           b)
                        
                        
                           az e rendelet I. mellékletének 2. szakaszában felsorolt, a nemzeti vámrendszerekben rögzítendő további adatok.
                        
                     
            
               (2)   Amennyiben a piacfelügyeleti hatóságok az (EU) 2019/1020 rendelet 27. és 28. cikke alapján a vámhatóságokat a termék szabad forgalomba bocsátására vonatkozó felfüggesztés fenntartására kérik, tájékoztatják a vámhatóságokat az ilyen forgalomba bocsátás jóváhagyásáról, vagy felkérik a vámhatóságokat, hogy a terméket ne bocsássák szabad forgalomba, a továbbítandó adatoknak tartalmazniuk kell a következőket:
               
                           a)
                        
                        
                           a piacfelügyeleti hatóságok határozata a termék szabad forgalomba bocsátásának jóváhagyásáról vagy elutasításáról, vagy a felfüggesztés fenntartására irányuló kérésről, e rendelet II. mellékletével összhangban;
                        
                     
                           b)
                        
                        
                           az e bekezdés a) pontja szerinti közlések nyomon követése mind a vámhatóságok, mind a piacfelügyeleti hatóságok részéről, e rendelet III. mellékletével összhangban.
                        
                     
            
               (3)   A piacfelügyeleti hatóságoknak az (EU) 2019/1020 rendelet 26. cikkének (3) bekezdése szerinti, valamely termék szabad forgalomba bocsátására vonatkozó felfüggesztésre irányuló kérése, valamint a vámhatóságok válasza céljából az e rendelet IV. mellékletében meghatározott adatokat kell továbbítani.
            
         
         
            3. cikk
            Az eljárás
            
               (1)   Amennyiben egy tagállam használja az interfészt, a vámhatóságok összekapcsolják a nemzeti vámrendszereket az adott interfésszel, tesztelik a kapcsolatot, és biztosítják, hogy ezek a rendszerek interoperábilisak maradjanak az interfésszel.
            
            
               (2)   Ha az (EU) 2019/1020 rendelet 26. cikkének (2) és (3) bekezdésében említett értesítésekre és kérésekre az ICSMS-en és az említett rendelet 26. cikkének (4) bekezdése szerinti interfészen keresztül kerül sor, a következő rendelkezéseket kell alkalmazni:
               
                           a)
                        
                        
                           a vámhatóságok a továbbítandó adatokat beviszik nemzeti vámrendszereikbe, amennyiben abban ilyen adatok nem állnak rendelkezésre, és engedélyezik ezeknek az adatoknak az interfészen keresztül az ICSMS-be történő továbbítását;
                        
                     
                           b)
                        
                        
                           a piacfelügyeleti hatóságok a továbbítandó adatokat beviszik az ICSMS rendszerbe, és engedélyezik ezen adatok interfészen keresztül történő továbbítását a releváns vámhatóságok nemzeti vámrendszereibe;
                        
                     
                           c)
                        
                        
                           az e bekezdés a) és b) pontjában említett adattovábbítások engedélyezését követően a szóban forgó adatokat az interfészen keresztül kell továbbítani a másik rendszerbe;
                        
                     
                           d)
                        
                        
                           az értesítésekkel és a kérésekkel kapcsolatos minden további adattovábbításra az interfész használatával kerül sor.
                        
                     
            
               (3)   Ha a piacfelügyeleti hatóságok az (EU) 2019/1020 rendelet 27. cikkének a) pontjában meghatározott határidőn belül nem válaszolnak az értesítésre, az ICSMS az interfészen keresztül automatikus üzenetet küld a nemzeti vámrendszereknek arról, hogy a termék szabad forgalomba bocsátható, amennyiben az ilyen forgalomba hozatalhoz kapcsolódó összes többi követelmény és alaki követelmény teljesült.
            
         
         
            4. cikk
            Személyes adatok kezelése
            
               (1)   Személyes adatok kezelésére kizárólag a következő célokból kerülhet sor az interfészen:
               
                           a)
                        
                        
                           a nemzeti vámrendszerek és az ICSMS közötti információcsere lehetővé tétele az uniós piacra belépő termékek ellenőrzése céljából, összhangban az (EU) 2019/1020 rendelet 25–28. cikkével;
                        
                     
                           b)
                        
                        
                           szükség esetén az adatok átalakításának elvégzése a vámügyi és nem vámügyi terminológia összehangolásának biztosítása és ezáltal az a) pontban említett információcsere lehetővé tétele érdekében.
                        
                     
            
               (2)   Az interfész csak az érintettek következő kategóriái tekintetében kezelhet személyes adatokat:
               
                           a)
                        
                        
                           azok a természetes személyek, akiknek a személyes adatai szerepelnek a vám-árunyilatkozatban;
                        
                     
                           b)
                        
                        
                           azok a természetes személyek, akiknek a személyes adatai szerepelnek az alátámasztó okmányokban vagy bármilyen más olyan kiegészítő igazoló dokumentumban, amely a vám-árunyilatkozat tárgyát képező termékek uniós jognak való megfelelése ellenőrzéséhez szükséges;
                        
                     
                           c)
                        
                        
                           a vámhatóságok és piacfelügyeleti hatóságok vagy bármilyen más érintett hatóság vagy engedélyezett szervezet engedéllyel rendelkező munkatársai, akiknek a személyes adatai szerepelnek az a) és a b) pontban említett bármely iratban;
                        
                     
                           d)
                        
                        
                           a Bizottság munkatársai és a Bizottság nevében eljáró, harmadik félnek minősülő olyan szolgáltatók, akik az interfésszel kapcsolatos üzemeltetési és karbantartási tevékenységeket végeznek.
                        
                     
            
               (3)   Az interfész csak a személyes adatok következő kategóriáit kezelheti:
               
                           a)
                        
                        
                           a (2) bekezdés a) és b) pontjában említett természetes személyek nevei és kapcsolattartási adatai (lakcím, országkód, email-cím, telefonszám) vagy azonosító számai;
                        
                     
                           b)
                        
                        
                           a (2) bekezdés c) és d) pontjában említett, engedéllyel rendelkező munkatársak nevei és kapcsolattartási adatai (lakcím, országkód, email-cím, telefonszám) és aláírásai.
                        
                     
            
               (4)   A személyes adatoknak az (1) bekezdés b) pontjában említett átalakítása csak az Unióban található információtechnológiai infrastruktúra használatával végezhető.
            
         
         
            5. cikk
            Az interfész közös kezelése
            
               (1)   A személyes adatoknak az interfészen végzett kezelése tekintetében a Bizottság az (EU) 2018/1725 rendelet 28. cikkének (1) bekezdése értelmében vett közös adatkezelőnek minősül, a vámhatóságok és a piacfelügyeleti hatóságok pedig az (EU) 2016/679 rendelet 26. cikkének (1) bekezdése értelmében vett közös adatkezelőknek minősülnek.
            
            
               (2)   A Bizottság közös adatkezelési megállapodást köt a többi közös adatkezelővel a közös adatkezelők felelősségi körének meghatározása és az (EU) 2016/679 és az (EU) 2018/1725 rendelet szerinti kötelezettségek teljesítése érdekében.
            
            
               (3)   A közös adatkezelők:
               
                           a)
                        
                        
                           együttműködnek annak érdekében, hogy megfelelő időben feldolgozzák az érintettek által benyújtott kéréseket;
                        
                     
                           b)
                        
                        
                           segítik egymást a közös adatkezelés kapcsán felmerült esetleges adatvédelmi incidensek észlelésével és kezelésével kapcsolatos kérdésekben;
                        
                     
                           c)
                        
                        
                           kicserélik egymás között az érintetteknek az (EU) 2016/679 rendelet 2. szakasza és az (EU) 2018/1725 rendelet 2. szakasza szerinti tájékoztatásához szükséges információkat;
                        
                     
                           d)
                        
                        
                           az (EU) 2016/679 rendelet 32. cikkének, illetve az (EU) 2018/1725 rendelet 33. cikkének megfelelően biztosítják és védik a közösen kezelt személyes adatok biztonságát, integritását, hozzáférhetőségét és bizalmas jellegét.
                        
                     
         
         
            6. cikk
            Bizalmas adatkezelés
            Az e rendelet alapján az interfészen keresztül továbbított adatok a továbbításukhoz szükséges időtartamnál tovább nem maradhatnak az interfészen, és ezeket az adatokat a Bizottság a továbbítás során bizalmasan kezeli. A szóban forgó adatokat kizárólag az (EU) 2019/1020 rendelet végrehajtása céljából lehet felhasználni.
         
         
            7. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2025. december 16-tól kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. december 16-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 169., 2019.6.25., 1. o.
         
         
            (2)  Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (HL L 119., 2016.5.4., 1. o.).
         
            (3)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).
         
            (4)  Az európai uniós egyablakos vámügyintézési környezet létrehozásáról és a 952/2013/EU rendelet módosításáról szóló európai parlamenti és tanácsi rendeletre irányuló javaslat (COM(2020) 673 final).
      
      
         
            I. MELLÉKLET
            
               A 2. cikk (1) bekezdésében említett adatok
            
            A 2. cikk (1) bekezdésében említett adatoknak tartalmazniuk kell az 1. és 2. szakaszban meghatározott csoportokat és elemeket.
            1.   A nemzeti vámrendszerekből származó adatok, beleértve a vám-árunyilatkozatokból származó adatokat is, amennyiben azok rendelkezésre állnak
            
            
               Az árukkal kapcsolatos információk
            
            
                        a)
                     
                     
                        vámbesorolási kód, beleértve a Harmonizált Rendszer szerinti alszám kódját, a 2658/87/EGK tanácsi rendeletben (1) meghatározott Kombinált Nómenklatúra-kódot és a TARIC-kódot;
                     
                  
                        b)
                     
                     
                        áru megnevezése;
                     
                  
                        c)
                     
                     
                        áru tömege;
                     
                  
                        d)
                     
                     
                        áru mennyisége;
                     
                  
                        e)
                     
                     
                        előírt igazoló dokumentumok.
                     
                  
               A gazdasági szereplőkre vonatkozó információk
            
            
                        f)
                     
                     
                        exportőr;
                     
                  
                        g)
                     
                     
                        eladó;
                     
                  
                        h)
                     
                     
                        importőr;
                     
                  
                        i)
                     
                     
                        vevő;
                     
                  
                        j)
                     
                     
                        nyilatkozattevő.
                     
                  
               Az áru származási és rendeltetési helye
            
            
                        k)
                     
                     
                        rendeltetési ország;
                     
                  
                        l)
                     
                     
                        származási ország;
                     
                  
                        m)
                     
                     
                        feladó ország;
                     
                  
                        n)
                     
                     
                        exportáló ország;
                     
                  
                        o)
                     
                     
                        fuvarozási mód a határon.
                     
                  
               Adminisztratív információk
            
            
                        p)
                     
                     
                        vám-árunyilatkozat fő hivatkozási száma;
                     
                  
                        q)
                     
                     
                        árutétel sorszáma;
                     
                  
                        r)
                     
                     
                        árunyilatkozat elfogadásának dátuma;
                     
                  
                        s)
                     
                     
                        csökkentett adatkészletet tartalmazó nyilatkozatok feltüntetése;
                     
                  
                        t)
                     
                     
                        felelős vámhivatal, beleértve adott esetben a vám elé állítás helye szerinti vámhivatalt és a felügyeletet ellátó vámhivatalt is.
                     
                  
                        u)
                     
                     
                        vámeljárásra vonatkozó adatok.
                     
                  Amennyiben az e szakaszban felsorolt adatelemek a vámhatóságok által általánosan használt numerikus vagy alfanumerikus kódokból állnak, az interfészt úgy kell kialakítani, hogy az képes legyen a vámrendszerekből lekérdezni és az ICSMS-be továbbítani az e kódok által rögzített releváns szöveges információkat.
            2.   A nemzeti vámrendszerekben rögzítendő további adatok
            
            
                        a)
                     
                     
                        A felfüggesztés okai az (EU) 2019/1020 rendelet 26. cikkének (1) bekezdésével összhangban (minden esetben kötelező);
                     
                  
                        b)
                     
                     
                        A termékre vonatkozó információk, például név, kereskedelmi név vagy bejegyzett védjegy, modell, EAN-szám, sorozatszám (amennyiben rendelkezésre áll);
                     
                  
                        c)
                     
                     
                        Uniós jogi aktus(ok), amely(ek)hez a meg nem felelés köthető (minden esetben kötelező);
                     
                  
                        d)
                     
                     
                        Az érintett termékek fő kategóriája az (EU) 2021/1121 bizottsági végrehajtási rendelet (2) 1. cikke (1) bekezdése c) pontjának viii. alpontjával összhangban (minden esetben kötelező);
                     
                  
                        e)
                     
                     
                        Az (EU) 2019/1020 rendelet 4. cikkének (4) bekezdésében említett, a gazdasági szereplőre vonatkozó információk (kötelező, ha a követelmény alkalmazandó és az adatok rendelkezésre állnak);
                     
                  
                        f)
                     
                     
                        A termékről és adott esetben csomagolásáról készült képek, például a termékinformáció, a megfelelőségi jelölés, a címkézés vagy gyanús elemek feltüntetésével (ha rendelkezésre állnak);
                     
                  
                        g)
                     
                     
                        Egyéb vonatkozó dokumentumok, például számlák, megfelelőségi nyilatkozat, vizsgálati jelentések (ha rendelkezésre állnak);
                     
                  
                        h)
                     
                     
                        A tagállamok által kijelölt, a piacfelügyeleti hatóságok jegyzékéből kiválasztott és az (EU) 2019/1020 rendelet 10. cikke (2) bekezdésének megfelelően az ICSMS-be bevitt, értesítendő piacfelügyeleti hatóság vagy hatóságok (minden esetben kötelező).
                     
                  
               (1)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
            
               (2)  A Bizottság (EU) 2021/1121 végrehajtási rendelete (2021. július 8.) az uniós piacra belépő termékek termékbiztonsága és megfelelése tekintetében végzett ellenőrzésekről a tagállamok által benyújtandó statisztikai adatok részleteinek meghatározásáról (HL L 243., 2021.7.9., 37. o.).
         
      
      
         
            II. MELLÉKLET
            
               A 2. cikk (2) bekezdésének a) pontjában említett adatok
            
            A 2. cikk (2) bekezdésének a) pontjában említett adatok a következő elemeket tartalmazzák:
            
                        a)
                     
                     
                        annak feltüntetése, hogy a piacfelügyeleti hatóságok:
                        
                                    1.
                                 
                                 
                                    jóváhagyják a termék szabad forgalomba bocsátását. A piacfelügyeleti hatóságok feltüntetik az értékelésük alapjául szolgáló uniós jogi aktus(oka)t, valamint az érintett termékek fő kategóriáját az I. melléklet 2. szakaszának d) pontjával összhangban;
                                 
                              
                                    2.
                                 
                                 
                                    kérik a szabad forgalomba bocsátás felfüggesztésének fenntartását annak érdekében, hogy a piacfelügyeleti vagy vámhatóságok konkrét intézkedéseket hajthassanak végre. A piacfelügyeleti hatóságok feltüntetik az értékelésük alapjául szolgáló uniós jogi aktus(oka)t, valamint az érintett termékek fő kategóriáját az I. melléklet 2. szakaszának d) pontjával összhangban; vagy
                                 
                              
                                    3.
                                 
                                 
                                    előírhatják a vámhatóságok számára, hogy a terméket ne bocsássák szabad forgalomba, mert az komoly veszélyt jelent, vagy nem felel meg az alkalmazandó uniós jogszabályoknak. A piacfelügyeleti hatóságoknak fel kell tüntetniük azokat az okokat, amelyek miatt a termék nem felel meg a követelményeknek vagy súlyos kockázatot jelent, a megsértett uniós jogi aktus(oka)t, valamint az érintett termékek fő kategóriáját az I. melléklet 2. szakaszának d) pontjával összhangban. A piacfelügyeleti hatóságok jelezhetik, hogy ellenzik-e a terméknek a szabad forgalomba bocsátástól eltérő vámeljárásra történő utólagos bejelentését. Azt is jelezhetik, hogy úgy vélik-e, hogy a terméket meg kell semmisíteni vagy más módon működésképtelenné kell tenni az (EU) 2019/1020 rendelet 28. cikke (4) bekezdésének keretében, és ha igen, miért;
                                 
                              
                  
                        b)
                     
                     
                        adminisztratív információk, beleértve a vám-árunyilatkozat fő hivatkozási számát, az árutétel számát, az ICSMS nyilvántartási számot és az illetékes piacfelügyeleti hatóság funkcionális elérhetőségét.
                     
                  
      
      
         
            III. MELLÉKLET
            
               A 2. cikk (2) bekezdésének b) pontjában említett adatok
            
            A 2. cikk (2) bekezdésének b) pontjában említett adatok a következő elemeket tartalmazzák:
            
                        a)
                     
                     
                        ha a szabad forgalomba bocsátás felfüggesztését fenntartják annak érdekében, hogy a vámhatóságok konkrét intézkedéseket hajthassanak végre:
                        
                                    —
                                 
                                 
                                    az ilyen intézkedések eredménye;
                                 
                              
                  
                        b)
                     
                     
                        ha a szabad forgalomba bocsátás felfüggesztését fenntartják annak érdekében, hogy a piacfelügyeleti hatóságok konkrét intézkedéseket hajthassanak végre:
                        
                                    —
                                 
                                 
                                    a II. mellékletben meghatározott adatmezők;
                                 
                              
                  
                        c)
                     
                     
                        ha a piacfelügyeleti hatóságok felkérik a vámhatóságokat, hogy a terméket ne bocsássák szabad forgalomba:
                        
                                    —
                                 
                                 
                                    a szabad forgalomba bocsátás elutasítását követően a vámhatóság által szolgáltatott információk a termék helyzetéről, beleértve azt is, hogy a terméket megsemmisítették vagy más módon működésképtelenné tették-e, a szabad forgalomba bocsátástól eltérő vámeljárás alá vonták-e, vagy újrakivitelre került-e, vagy
                                 
                              
                                    —
                                 
                                 
                                    ha a gazdasági szereplő fellebbezést nyújt be a termék szabad forgalomba bocsátásának elutasításával szemben, tájékoztatás erről a fellebbezésről, és szükség esetén a piacfelügyeleti hatóságok általi újraértékelésre vonatkozó kérés.
                                 
                              
                  
      
      
         
            IV. MELLÉKLET
            
               A 2. cikk (3) bekezdésében említett adatok
            
            A 2. cikk (3) bekezdésében említett adatok a következő elemeket tartalmazzák:
            
                        a)
                     
                     
                        a piacfelügyeleti hatóságok arra irányuló kérése, hogy függesszék fel a termék szabad forgalomba bocsátását, megadva az érintett hatóságot, a vám-árunyilatkozat fő hivatkozási számát, a termék leírását és a kérés indokait;
                     
                  
                        b)
                     
                     
                        a vámhatóságok válasza, megadva az érintett hatóságot, valamint azt, hogy a terméket azonosították-e, és a szabad forgalomba bocsátást felfüggesztették-e.